บรรเทาความเจ็บปวดให้ผิว ใช้วิธีรักษาตามธรรมชาติ ขอความช่วยเหลือทางการแพทย์
การใช้การประคบเย็นบนใบหน้าอาจจะช่วยบรรเทาอาการคันและช่วยบรรเทาความเจ็บปวดจากผื่นได้ ในการใช้ประคบเย็น ให้ถือผ้าขนหนูสะอาดใต้น้ำเย็นให้น้ำไหลผ่านจนผ้าเปียกชุ่ม จากนั้นบิดน้ำออกแล้ววางผ้าไว้บนใบหน้า ถ้ามีผื่นอยู่ในบริเวณใดบริเวณหนึ่ง คุณสามารถพับผ้าและวางผ้าไว้แค่บนบริเวณนั้นก็ได้   ทำขั้นตอนนี้ซ้ำตลอดทั้งวันตามจำเป็น อย่าให้คนอื่นใช้ผ้าขนหนู ในกรณีที่ผื่นของคุณสามารถติดต่อได้ ความร้อนสามารถทำให้ผื่นแย่ลงและทำให้เกิดการระคายเคืองมากขึ้น ดังนั้นให้ยึดกับน้ำเย็นซึ่งจะลดการอักเสบ การวักน้ำเย็นล้างใบหน้าอาจจะช่วยบรรเทาอาการผื่นได้เช่นกัน เปิดน้ำเย็นแล้วปรับอุณหภูมิเพื่อให้น้ำเย็นแต่ไม่เย็นจัด จากนั้นก้มตัวเหนืออ่างโดยหลับตาไว้แล้ววักน้ำเย็นใส่ใบหน้าสักสองสามครั้ง ใช้ผ้าขนหนูที่แห้งและสะอาดซับหน้าให้แห้งหลังจากล้างหน้าเสร็จแล้ว  ทำขั้นตอนนี้ซ้ำตลอดทั้งวันตามจำเป็น คุณอาจจะต้องใช้คลีนเซอร์ที่อ่อนโยนในปริมาณเล็กน้อยเพื่อกำจัดเครื่องสำอางหรือผลิตภัณฑ์อื่นๆ ที่คุณคิดว่าอาจจะทำให้เกิดผื่นได้ ให้ความสนใจเป็นพิเศษกับผลิตภัณฑ์ที่คุณอาจจะเพิ่งเริ่มใช้เมื่อไม่นานมานี้ อย่าขัดผิวหน้า การขัดอาจจะทำให้ผื่นแพร่กระจายและรุนแรงขึ้น เพื่อตัดเครื่องสำอางหรือผลิตภัณฑ์อื่นๆ อันเป็นสาเหตุของผื่นออกไป คุณอาจจะต้องหยุดใช้บรรดาเครื่องสำอาง ครีม โลชั่น เซรั่ม หรือสารเคมีอื่นๆ จนกว่าผื่นจะหาย ยึดกับคลีนเซอร์ที่อ่อนโยน เช่น เซตาฟิล (Cetaphil) หรือแค่ใช้น้ำล้างหน้าสักสองสามวัน อย่าทามอยส์จอร์ไรเซอร์หรือผลิตภัณฑ์อื่นๆ หลังคุณล้างหน้า การสัมผัสและการเกาอาจจะทำให้ผื่นแย่ลงและถ้ามันเป็นโรคติดต่อก็จะเพิ่มโอกาสที่คุณจะแพร่กระจายไปยังคนอื่นอีกด้วย อย่าเอามือสัมผัสใบหน้าและอย่าใช้สิ่งอื่นถูหรือเกาใบหน้าเช่นกัน น้ำมันจากเมล็ดกัญชงอาจจะบรรเทาอาการคันและช่วยให้ผื่นที่แห้งนั้นชุ่มชื้นได้ ลองหยดน้ำมันจากเมล็ดกัญชงสักสองสามหยดที่ปลายนิ้วแล้วทาน้ำมันจากเมล็ดกัญชงเกลี่ยให้ทั่วใบหน้า ทำเช่นนี้วันละ 2 ครั้งหลังจากล้างหน้า  ทดสอบน้ำมันจากเมล็ดกัญชงตรงด้านในข้อศอกของคุณก่อนจะทาบนใบหน้าเพื่อให้แน่ใจว่าคุณจะไม่แพ้ ซึ่งจะยิ่งทำให้ผื่นแย่ลงไปอีก ให้แน่ใจว่าคุณล้างมือหลังจากสัมผัสใบหน้าเพื่อป้องกันไม่ให้ผื่นแพร่กระจายไปยังคนอื่น เจลว่านหางจระเข้มีคุณสมบัติต้านเชื้อแบคทีเรียและสามารถช่วยบรรเทาผื่นให้ทุเลาลงได้ ลองทาเจลว่านหางจระเข้บางๆ ให้ทั่วใบหน้า ปล่อยให้ว่านหางจระเข้แห้งบนใบหน้า ทำขั้นตอนนี้ซ้ำวันละ 2 ครั้ง อย่าลืมล้างมือหลังจากใช้เจลว่านหางจระเข้ การอาบน้ำด้วยข้าวโอ๊ตบดคอลลอยด์สามารถช่วยบรรเทาผื่นบนร่างกายได้ แต่คุณก็อาจจะใช้ข้าวโอ๊ตบดคอลลอยด์บนใบหน้าได้เช่นกัน คุณสามารถซื้อข้าวโอ๊ตบดคอลลอยด์ได้ที่ร้านขายยา  ลองเติมข้าวโอ๊ตบดคอลลอยด์ 2 ช้อนโต๊ะลงในน้ำอุ่นหนึ่งถ้วย จากนั้นจุ่มผ้าขนหนูสะอาดลงในสารละลาย ใช้ผ้าขนหนูแตะน้ำข้าวโอ๊ตบดคอลลอยด์เบาๆ บนใบหน้า ปล่อยสารละลายข้าวโอ๊ตบดทิ้งไว้บนใบหน้าสักสองสามนาทีแล้วล้างออกด้วยน้ำอุ่น ทำขั้นตอนนี้ซ้ำวันละสองสามครั้งจนกว่าผื่นจะหายไป สมุนไพรบางชนิดมีคุณสมบัติในการบรรเทาความเจ็บปวดซึ่งอาจจะช่วยกำจัดผื่นบนใบหน้าได้ ในการใช้สมุนไพรเพื่อบรรเทาความเจ็บปวด ให้ลองชงชาและใช้แทนน้ำสำหรับประคบเย็น  ตวงโกลเด้นซีล (Goldenseal) ดาวเรือง และเอ็กไคนาเซีย (Echinacea) 1 ช้อนชา  ใส่สมุนไพรในถ้วยและเทน้ำเดือดลงไป แช่สมุนไพรทิ้งไว้ประมาณ 5 นาที จากนั้นกรองสมุนไพรออกจากชา ปล่อยให้น้ำเย็นลงที่อุณหภูมิห้องหรือใส่ไว้ในตู้เย็นประมาณ 1 ชั่วโมงเพื่อแช่เย็นสารละลาย จุ่มผ้าขนหนูสะอาดๆ ลงในสารละลาย บิดน้ำออกและวางประคบบนใบหน้าประมาณ 5-10 นาที ทำขั้นตอนนี้ซ้ำวันละ 2 ครั้ง ถ้าผื่นแย่ลงด้วยยาเฉพาะที่จาก "ธรรมชาติ" ให้หยุดใช้ต่อ บางครั้งยิ่งทาอะไรบนผื่น ก็อาจจะยิ่งทำให้มันแย่ลง จุ่มสำลีก้อนลงในฮาเซล จากนั้นถูสำลีบนใบหน้า ซึ่งนี่จะเป็นการทาวิชฮาเซลบนผิวและอาจจะช่วยบรรเทาอาการได้ หลังจากนี้ ให้ทาน้ำมันมะพร้าวบนใบหน้าเพื่อคืนความชุ่มชื้น นี่อาจช่วยปลอบประโลมผิวของคุณอีกด้วย  คุณสามารถซื้อวิชฮาเซลเฉยๆ หรือซื้อโทนเนอร์ที่มีวิชฮาเซลเป็นส่วนประกอบส่วนใหญ่หรือมีแค่วิชฮาเซลเท่านั้น คุณสามารถหาน้ำมันมะพร้าวกับน้ำมันทำอาหารอื่นๆ ได้ที่ร้านขายของชำ เลือกน้ำมันมะกอกชนิดบริสุทธิ์พิเศษที่ไม่ผ่านการกลั่น ในบางกรณีผื่นอาจจะเป็นอาการของการแพ้อย่างรุนแรงที่ต้องการการรักษาทางการแพทย์ทันที โทรหาการบริการฉุกเฉิน (1669) ถ้าคุณมีผื่นที่มาพร้อมกับอาการเหล่านี้:  หายใจถี่หรือหายใจลำบาก ลำคอตีบและ/ หรือกลืนลำบาก ใบหน้าบวม สีม่วงที่เหมือนรอยฟกช้ำ ลมพิษ ผื่นมักจะหายได้เอง แต่ก็สามารถบ่งบอกได้ว่ามีปัญหาที่ต้องได้รับการรักษาเช่นกัน ถ้าผื่นของคุณไม่ดีขึ้นภายใน 2 วันก็ให้รีบโทรหาแพทย์  ถ้าคุณกำลังใช้ยาหรือเริ่มใช้ยาใหม่ให้โทรหาแพทย์ทันที ผื่นของคุณอาจจะเป็นผลข้างเคียงของยา อย่าหยุดใช้ยาเว้นแต่แพทย์จะสั่ง หรือถ้าคุณมีอาการรุนแรง (ในกรณีนี้คุณควรจะรีบไปพบแพทย์ฉุกเฉินทันที) จำไว้ว่ามีผื่นหลายประเภทและมาจากหลายสาเหตุเช่นกัน แพทย์จะสามารถช่วยคุณระบุสิ่งที่เป็นสาเหตุให้เกิดผื่นและหาวิธีที่ดีที่สุดในการรักษาและป้องกันไม่ให้เกิดขึ้นในอนาคต ครีมไฮโดรคอร์ติโซนมีวางจำหน่ายโดยไม่ต้องมีใบสั่งยาและอาจจะช่วยบรรเทาอาการผื่นบนใบหน้าได้ อย่างไรก็ตามคุณไม่ควรจะใช้ครีมไฮโดรคอร์ติโซนกับผิวที่บอบบางบนใบหน้าโดยไม่ปรึกษาแพทย์ก่อน มีครีมคอร์ติโซนหลายรูปแบบและมีความแรงที่แตกต่างกันไป แนะนำให้ใช้ในระยะสั้นเนื่องจากสามารถทำให้ผิวบางได้ ผื่นบางชนิดอาจจะเกิดจากการแพ้ ดังนั้นการกินยาแก้แพ้อาจจะช่วยได้ ปรึกษาแพทย์ก่อนเพื่อดูว่าการกินยาแก้แพ้อาจจะช่วยคุณได้หรือไม่ ถ้าคุณมีผื่นคันให้ลองกินยาแก้แพ้ เช่น:  เฟกโซเฟนาดีน (Fexofenadine) หรือชื่อทางการค้า อัลเลกรา (Allegra) ลอราทาดีน (Loratadine) หรือชื่อทางการค้า คลาริทิน (Claritin) ไดเฟนไฮดรามีน (Diphenhydramine) หรือชื่อทางการค้า เบนาดริล (Benadryl) เซทิริซีน ไดไฮโดรคลอไรด์ (Cetirizine Dihydrochloride) หรือชื่อทางการค้า ซีร์เทค (Zyrtec) ผื่นบางประเภทอาจจะมาพร้อมกับสิวหนองและพวกมันสามารถติดเชื้อได้ ถ้าคุณมีผื่นที่เหมือนสิวหนอง คุณอาจลองใช้ครีมต้านเชื้อแบคทีเรียเฉพาะที่ ถามแพทย์ว่านี่เป็นตัวเลือกที่ดีสำหรับผื่นที่คุณเป็นหรือไม่ ให้แน่ใจว่าคุณอ่านและปฏิบัติตามคำแนะนำของผู้ผลิตด้วย  แพทย์อาจจะกำหนดครีมยาปฏิชีวนะที่ใช้ทาเฉพาะที่ เช่น มิวพิโรซิน (Mupirocin) หรือชื่อทางการค้า แบคโตรแบน (Bactroban) สำหรับการติดเชื้อที่ผิวหนังที่รุนแรงกว่า  จำไว้ว่าไม่มีครีมหรือขี้ผึ้งทาเฉพาะที่สำหรับผื่นจากไวรัส ผื่นชนิดนี้มักจะหายได้เอง ผื่นจากเชื้อราอาจจะรักษาได้ด้วยครีมทาเฉพาะที่ที่มีโคลไตรมาโซล (Clotrimazole) หรือชื่อทางการค้า โลทริมิน (Lotrimin) แพทย์อาจจะสามารถบอกคุณได้ว่าผื่นนั้นมาจากเชื้อราหรือไม่
ใช้การประคบเย็น. ล้างผิวด้วยน้ำเย็น. หยุดเครื่องสำอางและผลิตภัณฑ์บำรุงผิวหน้าอื่นๆ สักสองสามวัน. พยายามอย่าสัมผัสหรือเกาใบหน้า. ทาด้วยน้ำมันจากเมล็ดกัญชงเล็กน้อย. ใช้เจลว่านหางจระเข้. ใช้ข้าวโอ๊ตบดคอลลอยด์ (Colloidal Oatmeal). ทำลูกประคบสมุนไพร. ใช้โทนเนอร์วิชฮาเซลและตามด้วยมอยส์เจอไรเซอร์น้ำมันมะพร้าว. พบแพทย์ทันทีเมื่อผื่นมีอาการรุนแรง. ไปพบแพทย์ถ้าผื่นไม่ดีขึ้นภายใน 2 วัน. ถามแพทย์เกี่ยวกับการใช้ครีมไฮโดรคอร์ติโซน (Hydrocortisone Cream). กินยาแก้แพ้. ทาครีมยาปฏิชีวนะ.
https://www.wikihow.com/Get-Rid-of-a-Rash-on-Your-Face https://www.wikihow.com/Get-Rid-of-a-Rash-on-Your-Face https://www.wikihow.com/Get-Rid-of-a-Rash-on-Your-Face
Soothing Your Skin Using Natural Remedies Seeking Medical Help